ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 18/2548

เรื่อง การจัดตั้งกองทุนรวมและการเข้าทําสัญญารับจัดการ

กองทุนส่วนบุคคล

(ฉบับที่ 3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในข้อ 3 ข้อ 6 และข้อ 16 โดยได้รับความเห็นชอบจากคณะกรรมการ ก.ล.ต. และ ข้อ 4 ข้อ 8 ข้อ 9 ข้อ 18 (1) และ (6) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้

 ข้อ 1 ให้ยกเลิกบทนิยามคําว่า “ตัวแทนสนับสนุน” ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547

 ข้อ 2 ให้เพิ่มความต่อไปนี้เป็นบทนิยามคําว่า “ผู้ติดต่อผู้ลงทุน” และคําว่า “ผู้สนับสนุนการขายหรือรับซื้อคืน” ระหว่างบทนิยามคําว่า “บริษัทจดทะเบียน” และคําว่า “ผู้ลงทุนประเภทสถาบัน” ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 ดังต่อไปนี้

 ““ผู้ติดต่อกับผู้ลงทุน” หมายความว่า บุคคลธรรมดาที่ได้รับความเห็นชอบให้เป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน

 “ผู้สนับสนุนการขายหรือรับซื้อคืน” หมายความว่า บุคคลที่บริษัทจัดการกองทุนรวมมอบหมายให้ทําหน้าที่ขายหรือรับซื้อคืนหน่วยลงทุน แล้วแต่กรณี ของกองทุนรวม”

 ข้อ 3 ให้ยกเลิกความในข้อ 11 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ใช้ความต่อไปนี้แทน

 “ข้อ 11 ในกรณีของกองทุนรวมเปิด ให้บริษัทจัดการกองทุนรวมจัดทําหนังสือชี้ชวนส่วนสรุปข้อมูลสําคัญให้เป็นปัจจุบันทุกรอบระยะเวลาบัญชี และจัดส่งให้สํานักงานภายใน

หกสิบวันนับแต่วันสิ้นรอบระยะเวลาบัญชี ทั้งนี้ ให้จัดส่งเอกสารดังกล่าวผ่านระบบรับและเผยแพร่ข้อมูลหนังสือชี้ชวน และการรายงานของกองทุนรวม (Mutual Fund Report and Prospectus (MRAP)) ของสํานักงานด้วย”

 ข้อ 4 ให้ยกเลิกข้อ 13 และส่วนที่ 4 การขายหรือรับซื้อคืนหน่วยลงทุนผ่านการบริการ ธุรกรรมทางอิเล็กทรอนิกส์ ในหมวด 1 หลักเกณฑ์ทั่วไป ของภาค 1 การจัดตั้งกองทุนรวมและการขายหน่วยลงทุน และข้อ 25 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547

 ข้อ 5 ให้ยกเลิกความในข้อ 31 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ใช้ความต่อไปนี้แทน

 “ข้อ 31 ให้บริษัทจัดการกองทุนรวมจัดส่ง แจกจ่าย หรือจัดให้มีเอกสารเกี่ยวกับสิทธิประโยชน์ทางภาษีเกี่ยวกับการลงทุนในกองทุนรวมเพื่อการเลี้ยงชีพที่เป็นปัจจุบัน ตามหลักเกณฑ์และวิธีการดังต่อไปนี้

 (1) ในการเสนอขายหน่วยลงทุนของกองทุนรวมเพื่อการเลี้ยงชีพ ให้บริษัทจัดส่งและดําเนินการให้ผู้ติดต่อกับผู้ลงทุนจัดส่งเอกสารเกี่ยวกับสิทธิประโยชน์ของการลงทุนในกองทุนรวมเพื่อการเลี้ยงชีพให้ผู้ที่สนใจจะลงทุนพร้อมกับใบคําสั่งซื้อหน่วยลงทุน เว้นแต่ในกรณีที่ผู้สนใจจะลงทุนเป็นผู้ถือหน่วยลงทุนของกองทุนรวมเพื่อการเลี้ยงชีพกองทุนรวมใดกองทุนรวมหนึ่งที่จัดตั้งและจัดการโดยบริษัทอยู่แล้วในขณะนั้น บริษัทจะไม่จัดส่งเอกสารดังกล่าวก็ได้ หากข้อมูลของเอกสารนั้นไม่มีการเปลี่ยนแปลงไปจากข้อมูลที่ผู้ถือหน่วยลงทุนดังกล่าวเคยได้รับ

 (2) ให้บริษัทจัดให้มีเอกสารเกี่ยวกับสิทธิประโยชน์ทางภาษีเกี่ยวกับการลงทุนในกองทุนรวมเพื่อการเลี้ยงชีพไว้ ณ ที่ทําการทุกแห่งของบริษัทและ ณ สถานที่ติดต่อทุกแห่งของผู้สนับสนุนการขายหรือรับซื้อคืนเพื่อประโยชน์ในการแจกจ่ายแก่ผู้สนใจจะลงทุนได้ตลอดเวลาที่เสนอขายหน่วยลงทุน”

 ข้อ 6 ให้เพิ่มความต่อไปนี้เป็นหมวด 6/1 หลักเกณฑ์เพิ่มเติมของกองทุนรวมสําหรับผู้ลงทุนในต่างประเทศ ของภาค 1 การจัดตั้งกองทุนรวมและการขายหน่วยลงทุน ข้อ 34/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547

“ หมวด 6/1

หลักเกณฑ์เพิ่มเติมของกองทุนรวมสําหรับผู้ลงทุนในต่างประเทศ

\_\_\_\_\_\_\_\_\_\_\_\_\_\_\_\_\_\_\_

 ข้อ 34/1 ในการจัดตั้งและการขายหน่วยลงทุนของกองทุนสําหรับผู้ลงทุนในต่างประเทศ ให้บริษัทจัดการกองทุนรวมได้รับยกเว้นในเรื่องดังต่อไปนี้

1. การจัดส่งหนังสือชี้ชวนที่เป็นปัจจุบันให้สํานักงานตามข้อ 10
2. เหตุของการสิ้นสุดลงของการอนุมัติให้จัดตั้งและจัดการกองทุนรวมตามข้อ 20(3)”

ข้อ 7 ให้ยกเลิกความใน (1) ของข้อ 44 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ใช้ความต่อไปนี้แทน

“(1) จัดทําข้อมูลของลูกค้าเป็นลายลักษณ์อักษร (customer’s profile) โดยมีรายละเอียดของข้อมูลและปรับปรุงข้อมูลตามที่สมาคมกําหนด ทั้งนี้ ในกรณีที่ลูกค้าปฏิเสธการให้ข้อมูลดังกล่าวให้บริษัทจัดการกองทุนส่วนบุคคลแจ้งให้ลูกค้าทราบว่าการเสนอนโยบายการลงทุนให้แก่ลูกค้านั้น บริษัทได้พิจารณาข้อมูลเพียงเท่าที่ลูกค้าให้บริษัทเท่านั้น”

ข้อ 8 ให้ยกเลิกความในข้อ 45 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ใช้ความต่อไปนี้แทน

“ข้อ 45 สัญญารับจัดการกองทุนส่วนบุคคลต้องมีลักษณะดังต่อไปนี้  
 (1) ไม่มีข้อความที่บริษัทจัดการกองทุนส่วนบุคคลสามารถปฏิเสธความรับผิดทางแพ่งอันเนื่องจากการจงใจหรือประมาทเลินเล่อไม่กระทําตามหน้าที่ที่กําหนดไว้ในสัญญา  
 (2) มีข้อความที่แจ้งให้ลูกค้าทราบเกี่ยวกับภาระหน้าที่ของลูกค้าที่ต้องปฏิบัติตามบทบัญญัติว่าด้วยการเข้าถือหลักทรัพย์เพื่อครอบงํากิจการ และการจัดทําและเปิดเผยรายงานการถือหลักทรัพย์ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  
 (3) มีอายุสัญญาไม่น้อยกว่าสองปี ในกรณีการจัดการกองทุนส่วนบุคคลที่เป็นกองทุนสํารองเลี้ยงชีพ”

ข้อ 9 ให้เพิ่มความดังต่อไปนี้เป็นวรรคสามของข้อ 46 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 

“การวัดผลการดําเนินงานของกองทุนส่วนบุคคลที่มีนโยบายการลงทุนตามวรรคหนึ่ง ให้บริษัทจัดการกองทุนส่วนบุคคลและลูกค้าร่วมกันตกลงเป็นลายลักษณ์อักษรเกี่ยวกับหลักเกณฑ์การวัดผลการดําเนินงานของกองทุนสํารองเลี้ยงชีพที่สอดคล้องกับนโยบายการลงทุน ทั้งนี้ ตามหลักเกณฑ์และวิธีการที่สมาคมกําหนด”

ข้อ 10 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2548 เป็นต้นไป 

เว้นแต่ข้อ 9 ให้ใช้บังคับตั้งแต่วันที่ 1 มกราคม พ.ศ. 2549 เป็นต้นไป

 ประกาศ ณ วันที่ 22 มิถุนายน พ.ศ. 2548 

(นายธีระชัย ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์